sagorsarker/bangla-wikipedia huggingface dataset:
সেবাস্তিয়ান তাগলিয়াবুয়ে

সেবাস্তিয়ান লুকাস তাগলিয়াবুয়ে (; ২২ ফেব্রুয়ারি ১৯৮৫; সেবাস্তিয়ান তাগলিয়াবুয়ে নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল নাসর এবং সংযুক্ত আরব আমিরাত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্যারাগুয়ীয় ফুটবল ক্লাব কোলেগিয়ালেসের যুব পর্যায়ের হয়ে খেলার মাধ্যমে তাগলিয়াবুয়ে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৩–০৪ মৌসুমে, কোলেগিয়ালেসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কোলেগিয়ালেসের হয়ে পাঁচ মৌসুমে ১২৩ ম্যাচে ৩৭টি গোল করার পর ২০০৮–০৯ মৌসুমে তিনি চিলীয় ক্লাব এভের্তোনে যোগদান করেছেন। এভের্তোনে মাত্র এক মৌসুম অতিবাহিত করার পর দেপোর্তেস লা সেরেনার সাথে চুক্তি স্বাক্ষর করেছেন, যেখানে তিনি ২৭ ম্যাচে ১৩টি গোল করেছেন। পরবর্তীকালে, তিনি ওন্সে কালদাস, ইত্তিফাক, আল শাবাব এবং আল ওয়াহদার হয়ে খেলেছেন। ২০২০–২১ মৌসুমে, তিনি আল ওয়াহদা হতে আমিরাতি ক্লাব আল নাসরে যোগদান করেছেন।
তাগলিয়াবুয়ে ২০২০ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৯ ম্যাচে ৩টি গোল করেছেন।
সেবাস্তিয়ান লুকাস তাগলিয়াবুয়ে ১৯৮৫ সালের ২২শে ফেব্রুয়ারি তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২০ সালের ১২ই অক্টোবর তারিখে, ৩৫ বছর, ৭ মাস ও ২০ দিন বয়সে, ডান পায়ে ফুটবল খেলায় পারদর্শী তাগলিয়াবুয়ে উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি উজবেকিস্তান ২–১ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে তাগলিয়াবুয়ে সর্বমোট ২ ম্যাচে ১টি গোল করেছেন।
সিটি হান্টারের পর্ব তালিকা

সিটি হান্টার ৬ এপ্রিল, ১৯৮৭ থেকে ২৮ মার্চ, ১৯৮৯ সাল পর্যন্ত ৫১টি পর্ব সম্প্রচারিত হয়েছিল। কাহোরু কোহিরুইমাকির "আই ও কেইনাইদে" ছিল ১ থেকে ২৬ পর্ব পর্যন্ত এবং ইয়োশিয়োকি ওসাওয়ার "গো গো হ্যাভেন" বাকি পর্বগুলোর জন্য সূচনা সঙ্গীত হিসেবে ব্যবহৃত হয়েছিল। সমস্ত ৫১টি পর্বের সমাপনী সঙ্গীত ছিল টিএন নেটওয়ার্কের "গেট ওয়াইল্ড"; "গেট ওয়াইল্ড" এবং এর পরবর্তী ১৯৮৯ সালের রিমিক্স জাপানে সব মিলিয়ে ৫,১৫,০১০ সংখ্যক বিক্রি হয়েছিল।
তারপর সিরিজটি ডিসেম্বর ১৯৮৭ থেকে জুলাই ১৯৮৮ এর মধ্যে দশটি ভিএইচএস টেপ হিসাবে জাপানে প্রকাশিত হয়েছিল। অ্যানিপ্লেক্স দ্বারা প্রকাশিত বত্রিশটি ডিস্কের একটি ডিভিডি বক্সসেট "সিটি হান্টার কমপ্লিট" শিরোনামে জাপানে ৩১শে আগস্ট, ২০০৫-এ মুক্তি পায়। সেটটিতে চারটি ধারাবাহিক, টিভি বিশেষ এবং অ্যানিমেটেড চলচ্চিত্রও ছিল। একটি চিত্র সম্বলিয় বই এবং রিও এবং কাওরির ছবি ছিল। তারপর ডিস্কগুলি পৃথকভাবে প্রকাশ করা হয়েছিল, প্রথম ধারাবাহিক ডিস্কে ১৯ ডিসেম্বর, ২০০৭ থেকে ২৭ ফেব্রুয়ারি, ২০০৮ এর মধ্যে প্রকাশিত হয়েছিল।
ধারাবাহিকটি উত্তর আমেরিকায় মুক্তির জন্য এডিভি ফিল্মস অধিকারপ্রাপ্ত হয়েছিল। প্রথম সিটি হান্টার ধারাবাহিকটি মার্চ ২০০০-এ "এডিভি ফ্যানসাবস" শিরোনামে প্রকাশিত হয়েছিল। এই নামের লক্ষ্য ছিল সাধারণের চেয়ে দ্রুত গতিতে সস্তায় সাবটাইটেলযুক্ত ভিএইচএস প্রকাশনা প্রদান করা। ধারাবাহিকটি ১৩টি টেপের প্রকাশ পায়, যার প্রতিটিতে চারটি করে পর্ব রয়েছে। টেপগুলি পৃথকভাবে বা সাবস্ক্রিপশন পরিষেবার মাধ্যমে অর্ডার করা যেতে পারে। এডিভি পরবর্তীতে ধারাবাহিকটি ডিভিডিতে প্রকাশ করে। প্রথম সিরিজটি ২৯ জুলাই, ২০০৩-এ ৫টি ডিস্কের দুটি বক্সসেট হিসাবে প্রকাশিত হয়েছিল।
থানা ভবন

থানা ভবন ভারতের উত্তরপ্রদেশের শামলী জেলার একটি ছোট শহর। কথিত আছে, দেবী ভবন মন্দিরের নাম থেকে থানা ভবন নামটির উদ্ভব হয়েছে। এটি দিল্লি থেকে প্রায় ১২০ কিলোমিটার (৭৫ মাইল) দূরে দিল্লি–সাহারানপুর মহাসড়ক এনএইচ ৭০৯বি-তে অবস্থিত।
এই শহরটি ১৭টি ওয়ার্ডে বিভক্ত। প্রতি পাঁচ বছর পর পর এখানে সিটি নির্বাচন অনুষ্ঠিত হয়। ২০১১ সালের আদমশুমারি অনুযায়ী, এখানের জনসংখ্যা ১২,১১০। যার মধ্যে পুরুষ ৬৫৯৪ এবং মহিলা ৫৫১৬। স্বাক্ষরতার হার ৬৬.৮৩%। তফসিলি জাতির সংখ্যা ৮.৪১%। এ শহরের উল্লেখযোগ্য ব্যক্তিবর্গের মধ্যে রয়েছেন আশরাফ আলী থানভী ও ইহতিশামুল হক থানভি।
এ কে এম ইয়াকুব আলী

এ কে এম ইয়াকুব আলী বাংলাদেশের একজন লেখক, গবেষক, ইতিহাসবিদ, ও ইসলামি চিন্তাবিদ। তিনি রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক ছিলেন। তাকে ২০১৮ সালে "ইতিহাস ও ঐতিহ্য বিষয়ক চতুর্দশ আন্তর্জাতিক সম্মেলনে" রাজশাহী বিশ্ববিদ্যালয়ের ইমেরিটাস অধ্যাপক ঘোষণা দেওয়া হয়। তিনি বাংলাপিডিয়ার একজন লেখক।
ইয়াকুব আলী ১৯৩৯ সালের ১ আগস্টে বগুড়া জেলার নন্দীগ্রাম থানার হাটধুমা জন্মগ্রহণ করে। তার পিতার নাম আলহাজ্জ মোহাম্মদ বাসতুল্লাহ শেখ ও মায়ের ফাতিমা বেগম। তার পিতা অত্র এলাকার আলেম ছিলেন।
ইয়াকুব আলী ছোটবেলা থেকেই এলাকায় মেধাবী ছাত্র হিসেবে পরিচিত ছিলেন। সে ১৯৫২ সালে ঢাকা মাদ্রাসা শিক্ষা বোর্ডের অধীনে আলিম পরীক্ষায় প্রথম বিভাগে নবম স্থান অধিকার করেন। ১৯৫৪ সালে একই বোর্ড থেকে ফাজিল পরীক্ষায় প্রথম বিভাগে ষষ্ঠ স্থান অধিকার করে উত্তীর্ণ হন। ১৯৫৫ সালে ঢাকা মাধ্যমিক শিক্ষাবোর্ডের অধীনে ইংরেজি ও গণিত বিষয় যুক্ত করে হাই মাদ্রাসা পরীক্ষায় উত্তীর্ণ হন। ১৯৫৬ সালে হাদিস নিয়ে কামিল পরীক্ষায় প্রথম শ্রেণি লাভ করেন।
তিনি মাদ্রাসা শিক্ষার পাশাপাশি তিনি সাধারণ শিক্ষা কার্যক্রম অব্যাহত রেখেছিলেন। ১৯৫৮ সালে আজিজুল হক কলেজ থেকে প্রথম বিভাগে আই এ পাশ করেন। একই প্রতিষ্ঠান থেকে ১৯৬০ সালে পঞ্চম স্থান অধিকার করে বিএ পাশ করেন। এরপর ১৯৬২ সালে রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে এম এ পাশ করেন। তিনি ১৯৭০ সালে একই বিশ্ববিদ্যালয়ের আরবি বিভাগ থেকে প্রথম শ্রেণিতে প্রথম স্থান লাভ করে ২য় বার এম এ পাশ করেন। তিনি ১৯৮২ সালে বিশ্ববিদ্যালয়ের সর্বপ্রথম ইউজিসি ফেলো হিসেবে পিএইচডি ডিগ্রি অর্জন করেন।
ইয়াকুব আলী বাংলাভাষার পাশাপাশি ইংরেজি, আরবি, ফারসি এবং উর্দু ভাষায় অত্যন্ত দক্ষ ছিলেন। সংস্কৃত ভাষায়ও প্রাথমিক দক্ষ ছিলেন।
ইয়াকুব আলী কলেজে শিক্ষকতা দিয়ে তিনি তার পেশাজীবন শুরু করেন। তিনি ১৯৬৩ সালে রাজশাহী বিশ্ববিদ্যালয়ে শিক্ষক হিসেবে যোগদান করেন। তবে মাঝখানে অল্প কিছু সময় চট্টগ্রাম বিশ্ববিদ্যালয়ে ইসলামের ইতিহাস ও সংস্কৃতি বিভাগে সহযোগী অধ্যাপক ও বিভাগীয় সভাপতির দায়িত্ব পালন করেছিলেন। এছাড়াও তিনি বিশ্ববিদ্যালয়ের বিভাগীয় সভাপতি ও অনুষদের ডিন হিসেবেও দায়িত্ব পালন করেছেন। তিনি ১৯৬৭ থেকে ১৯৭৭ সাল পর্যন্ত শিক্ষকতার পাশাপাশি রাজশাহীর বরেন্দ্র গবেষণা জাদুঘরের সহকারী কিউরেটরের (জাদুঘর পরিচালক) দায়িত্ব পালন করেছেন।
এছাড়াও একাডেমিক গবেষণার দিক দিয়ে তার তত্ত্বাবধানে এ পর্যন্ত ২৫ জন গবেষক পিএইচডি ডিগ্রি ও ৭ জন এমফিল ডিগ্রি অর্জন করেছেন। এদের মধ্যে উল্লেখযোগ্য:
ইয়াকুব আলীর গবেষণা ও চর্চার বিশেষ বিষয়সমূহের মধ্যে মধ্যযুগের বাংলার ইতিহাস, মুসলিম স্থাপত্য, মুসলিম মুদ্রাতত্ত্ব, হস্তলিখন শিল্প বা ক্যালিগ্রাফি, মুসলিম শিলালিপি, ইসলামের ইতিহাসের সামাজিক অর্থনৈতিক ধারা, ইতিহাসতত্ত্ব প্রভৃতি অন্যতম। তিনি গবেষণা ও প্রবন্ধধারার ১৬ টি প্রন্থ প্রকাশিত হয়েছে। তার লিখিত ৬৬টি ইংরেজি প্রবন্ধ ও ১৮টি বাংলা প্রবন্ধ ও ১টি আরবি প্রবন্ধ দেশ-বিদেশের জার্নালে প্রকাশিত হয়েছে।
তার উল্লেখযোগ্য বইসমূহ:
সম্পাদনা
তাকে ২০১৮ সালে বাংলাদেশ এশিয়াটিক সোসাইটিতে অনুষ্ঠিত ইতিহাস একাডেমি কর্তৃক আয়োজিত "ইতিহাস ও ঐতিহ্য বিষয়ক চতুর্দশ আন্তর্জাতিক সম্মেলনে" রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক ঘোষণা দেওয়া হয়। এছাড়াও কিছু পুরস্কার পেয়েছেন।
সিসিএন বিজ্ঞান ও প্রযুক্তি বিশ্ববিদ্যালয়

সিসিএন বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি কুমিল্লার কোটবাড়িতে অবস্থিত। ২০১৪ সালে বিশ্ববিদ্যালয়টি ইউজিসির অনুমোদন লাভ করে। বর্তমানে চারটি অনুষদের অধীনে বিশ্ববিদ্যালয়টির শিক্ষা কার্যক্রম পরিচালিত হচ্ছে।
নর্মদা কর

 
নর্মদা কর (১৮৯৩-১৯৮০), একজন ভারতীয় সম্পাদক, লেখক এবং ওডিশা থেকে কলাবিদ্যায় স্নাতক পরীক্ষায় উত্তীর্ণ প্রথম মহিলা ছিলেন। 
নর্মদাদেবী ১৮৯৩ সালের ১২ই অক্টোবর ভারতের কটকে স্বাধীনতা সংগ্রামী, সমাজকর্মী এবং উৎকল সাহিত্যের প্রতিষ্ঠাতা বিশ্বনাথ করের সন্তান রূপে জন্মগ্রহণ করেন। কলকাতা বিশ্ববিদ্যালয় থেকে প্রবেশিকা পরীক্ষায় উত্তীর্ণ হওয়ার পর তিনি ঐতিহাসিক বেথুন কলেজে যোগদান করেন, ১৯১৪ সালে স্নাতক সম্পন্ন করেন এবং ওড়িশার প্রথম মহিলা স্নাতক হন। ১৬ বছর বয়সে তিনি একজন বাঙালি আইনজীবী জিতেন্দ্র বিশ্বাসের সাথে বিবাহবন্ধনে আবদ্ধ হন। 
১৯৮০ সালের ১৩ই অক্টোবর কর ভারতের কলকাতায় তার বাড়িতে মারা যান।
মুবাশ্বির হাসান

মুবাশ্বির হাসান (; ২২ জানুয়ারী ১৯২২ - ১৪ মার্চ ২০২০), ছিলেন একজন পাকিস্তানি রাজনীতিবিদ, মানবতাবাদী, রাজনৈতিক উপদেষ্টা এবং একজন প্রকৌশলী যিনি ১৯৭১ থেকে ১৯৭৪ সাল পর্যন্ত ভুট্টো প্রশাসনে অর্থমন্ত্রীর দায়িত্ব পালন করেছিলেন।
১৯৬৭ সালে, হাসান জুলফিকার আলী ভুট্টো এবং জে এ রহিমের সাথে পাকিস্তান পিপলস পার্টি নামে একটি গণতান্ত্রিক সমাজতান্ত্রিক রাজনৈতিক দলের সহ-প্রতিষ্ঠাতা ছিলেন। ১৯৭১ সালে ভুট্টো প্রশাসনে অর্থমন্ত্রী নিযুক্ত হওয়ার পর পরিকল্পিত অর্থনীতি প্রতিষ্ঠার জন্য বেসরকারী খাতের জাতীয়করণের জন্য আক্রমণাত্মকভাবে অনুসরণ করার ক্ষেত্রে, তার গুরুত্বপূর্ণ ভূমিকা ছিল। যখন তিনি পারমাণবিক বোমা কর্মসূচির তহবিল পরিচালনা করেছিলেন যখন তিনি দেশের বৈজ্ঞানিক আউটপুট হিসাবে বিজ্ঞান মন্ত্রণালয়কে প্রচার ও বৃদ্ধি করতে সহায়তা করেছিলেন।
১৯৭৪ সালে ভুট্টো প্রশাসন ত্যাগ করার পর, তিনি পাকিস্তান পিপলস পার্টির জেনারেল-সেক্রেটারি হিসেবে নিযুক্ত হন এবং প্রধানমন্ত্রী ভুট্টোর রাজনৈতিক উপদেষ্টা হিসাবে তার ভূমিকা অব্যাহত রাখেন। কিন্তু ভুট্টোকে অফিস থেকে অপসারণ করা হলে তিনি সমস্যায় পড়েন এবং জিয়া প্রশাসন দ্বারা সহিংসতা উসকে দেওয়ার অভিযোগের সম্মুখীন হন। ১৯৮০-এর দশকে রাজনীতি থেকে অবসর নেওয়ার পর, হাসান লাহোর প্রকৌশল ও প্রযুক্তি বিশ্ববিদ্যালয়ে যোগদান করেন এবং সিভিল ইঞ্জিনিয়ারিং পড়ানোর পদ গ্রহণ করেন এবং পাকিস্তানের মানবাধিকার কমিশনের একজন গুরুত্বপূর্ণ সদস্য ছিলেন।
মুবাশ্বির হাসান ২১ জানুয়ারী ১৯২২ সালে ব্রিটিশ ভারতের পানিপথে একটি পরিবারে জন্মগ্রহণ করেন। তারা পেশা হিসাবে ওষুধ চর্চা করত। তার মা উর্দু ভাষার কবি আলতাফ হুসাইন হালির বংশধর পরিবারের সদস্য ছিলেন। তিনি তার মায়ের দ্বারা বেড়ে ওঠেন যখন তার বাবা হায়দ্রাবাদ রাজ্যের সরকারের হয়ে কাজ করতেন। ১৯৩৮ সালে তার ম্যাট্রিকুলেশনের পর হাসানকে লাহোর সরকারি কলেজ বিশ্ববিদ্যালয়ে ভর্তির জন্য পাঠানো হয় যেখানে তার বড় ভাই কিং এডওয়ার্ড মেডিকেল বিশ্ববিদ্যালয়ে মেডিসিন অধ্যয়নরত ছিলেন কিন্তু প্রকৌশল ও প্রযুক্তি বিশ্ববিদ্যালয়, লাহোরে স্থানান্তরিত হন।
১৯৪২ সালে, হাসান ২০ বছর বয়সে সিভিল ইঞ্জিনিয়ারিংয়ে স্নাতক ডিগ্রি অর্জন করেন। এরপর সংক্ষিপ্তভাবে অমৃতসরের সেচ বিভাগে উপবিভাগীয় কর্মকর্তা (এসডিও) হিসাবে নিযুক্ত হন। ১৯৪৪ সালে হাসান মার্কিন যুক্তরাষ্ট্রে প্রকৌশল অধ্যয়নের জন্য একটি বৃত্তি লাভ করেন এবং কলাম্বিয়া বিশ্ববিদ্যালয়ে সিভিল ইঞ্জিনিয়ারিংয়ে এমএসসিতে যোগদানের জন্য নিউইয়র্কে যান। কিন্তু দেশভাগের পরপরই হাসান ভারতে ফিরে আসেন এবং লাহোরের প্রকৌশল বিশ্ববিদ্যালয়ে যোগ দেন। ১৯৫৩ সালে তিনি আবার মার্কিন যুক্তরাষ্ট্রে ইঞ্জিনিয়ারিং ডক্টরেট প্রোগ্রাম যোগ দিতে আইওয়া স্টেট ইউনিভার্সিটিতে যান এবং সেখানে ১৯৫৫ আলে পিএইচডি অর্জন করেন। পড়াশোনা শেষে পাকিস্তানে ফিরে আসার পর, তিনি লাহোর প্রকৌশল ও প্রযুক্তি বিশ্ববিদ্যালয় যোগদান করেন, অবশেষে পরবর্তী বছরগুলিতে সিভিল ইঞ্জিনিয়ারিং বিভাগের চেয়ারম্যান হন।
|-
২০২১–২২ আয়ারল্যান্ড ক্রিকেট দলের মার্কিন যুক্তরাষ্ট্র সফর

আয়ারল্যান্ড পুরুষ ক্রিকেট দল তিনটি একদিনের আন্তর্জাতিক (ওডিআই) ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২১ সালের ডিসেম্বর মাসে মার্কিন যুক্তরাষ্ট্র সফর করে। এ সিরিজটি ছিল কোনও পূর্ণ সদস্য দলের বিপক্ষে মার্কিন যুক্তরাষ্ট্রের প্রথম সিরিজ। এ সিরিজের পরে আয়ারল্যান্ড দল ওয়েস্ট ইন্ডিজের বিরুদ্ধে আরেকটি সিরিজ খেলে। ২০২১ সালের ২০ ডিসেম্বর একটি প্রস্তুতিমূলক ম্যাচ আয়োজিত হওয়ার কথা ছিল, কিন্তু কোভিড-১৯ সংক্রান্ত ঝুঁকির কারণে ম্যাচটি বাতিল করা হয়।
টি২০আই সিরিজের প্রথম ম্যাচে মার্কিন যুক্তরাষ্ট্র ২৬ রানে জয়লাভ করে, যেটি ছিল কোনও পূর্ণ সদস্য দলের বিরুদ্ধে মার্কিন যুক্তরাষ্ট্রের প্রথম আন্তর্জাতিক ম্যাচ জয়। সিরিজের দ্বিতীয় ম্যাচে আয়ারল্যান্ড জয়ী হলে সিরিজটি ১-১ ব্যবধানে ড্র হয়।
ওডিআই সিরিজের আগে ম্যাচ পরিচালনাকারী কর্মকর্তাদের একজনের দেহে কোভিড-১৯ ধরা পড়লে প্রয়োজনীয় সংখ্যক ম্যাচ কর্মকর্তার অভাবে সিরিজের প্রথম ম্যাচটি বাতিল করা হয়। সিরিজের দ্বিতীয় ম্যাচটি প্রাথমিকভাবে একদিন পিছিয়ে নেয়া হয়। পরবর্তীতে উভয় দলের আরও কিছু সদস্য কোভিড-১৯ দ্বারা আক্রান্ত হলে ওডিআই সিরিজটি বাতিল ঘোষণা করা হয়।
২০২১ লঙ্কা প্রিমিয়ার লিগে অংশগ্রহণের কারণে জশুয়া লিটলকে প্রাথমিকভাবে আয়ারল্যান্ডের টি২০আই দলের বাইরে রাখা হয়েছিল। কিন্তু ২০২১ সালের ১৭ ডিসেম্বর তাঁকে দলে অন্তর্ভুক্ত করা হয়। মার্কিন যুক্তরাষ্ট্রের উদ্দেশ্যে দেশ ছাড়ার আগে ক্রেইগ ইয়াং কোভিড-১৯ আক্রান্ত রোগীর সংস্পর্শে এসেছিলেন বলে নিশ্চিত করা হয়। সে কারণে উত্তর আয়ারল্যান্ডের ভ্রমণ নির্দেশিকা মোতাবেক তিনি দশ দিনের জন্য ভ্রমণে অক্ষম হয়ে পড়েন, যার ফলে তাঁকে টি২০আই দলে অন্তর্ভুক্ত করা সম্ভব হয় না। কাইল ফিলিপকে মার্কিন যুক্তরাষ্ট্রের দলে রিজার্ভ খেলোয়াড় হিসেবে রাখা হয়।
সিরিজ শুরুর আগে মার্কিন যুক্তরাষ্ট্র তাদের দলে বেশ কিছু পরিবর্তন আনে। কোভিড-১৯-এর কারণে অ্যারন জোনস, করিমা গোরে ও জাসকরন মালহোত্রা মার্কিন যুক্তরাষ্ট্রের টি২০আই দল থেকে ছিটকে পড়েন, এবং কুঁচকির চোটের কারণে রাস্টি থেরনও দল থেকে বাদ পড়ে যান। তাঁদের পরিবর্তে আলি শেখ, ইয়াসির মোহাম্মদ, ঋত্বিক বেহেরা ও রায়ান স্কটকে টি২০আই দলে নেয়া হয়। কাইল ফিলিপ রিজার্ভ খেলোয়াড়ের তালিকা থেকে নিজের নাম প্রত্যাহার করে নেন। ওডিআই দলে মার্টিন কেইন ও টি২০আই দলে সুশান্ত মোদানিকে যোগ করা হয়।
বিগ বাজার

বিগ বাজার হল হাইপারমার্কেট, ডিসকাউন্ট ডিপার্টমেন্ট স্টোর এবং মুদি দোকানের একটি ভারতীয় খুচরা চেইন। খুচরা চেইনটি কিশোর বিয়ানি তার মূল সংস্থা ফিউচার গ্রুপের অধীনে প্রতিষ্ঠা করেছিলেন, যেটি ভারতীয় খুচরা এবং ফ্যাশন বিভাগে উল্লেখযোগ্য বিশিষ্টতার জন্য পরিচিত। বিগ বাজার হল ফুড বাজার, ফ্যাশন এট বিগ বাজার এবং ইজোন-এর মূল চেইন যেখানে এগুলোকে একই ছাদের নিচে পাওয়া যায়। এটি ব্র্যান্ড ফ্যাক্টরি, হোম টাউন, সেন্ট্রাল, ইজোনের মতো খুচরা আউটলেটগুলির ভগিনী চেইন।
২০০১ সালে প্রতিষ্ঠিত, বিগ বাজার ভারতের প্রাচীনতম এবং বৃহত্তম হাইপারমার্কেট চেইনগুলির মধ্যে একটি, সারা দেশে যাদের ১২০টিরও বেশি শহর ও নগরে প্রায় ২৫০+ স্টোর রয়েছে। 
বিগ বাজার ২০০১ সালে কিশোর বিয়ানি দ্বারা প্রতিষ্ঠিত হয়েছিল, যিনি মূল কোম্পানি, ফিউচার গ্রুপের প্রতিষ্ঠাতা এবং প্রধান নির্বাহী কর্মকর্তা (সিইও)।
ভারতীয় ক্রিকেট দলের প্রাক্তন অধিনায়ক মহেন্দ্র সিং ধোনি আগে বিগ বাজার ফ্যাশনের সমর্থনে কাজ করেছিলেন।
২০২০ সালে, ফিউচার গ্রুপের বিগ বাজার ₹২৪,৭১৩ কোটি ($৩.৩৬ বিলিয়ন) রুপিতে রিলায়েন্স ইন্ডাস্ট্রিজের খুচরা বিভাগ রিলায়েন্স রিটেল অধিগ্রহণ করে। এই অধিগ্রহণ নিয়ে অ্যামাজন সিঙ্গাপুরের আদালতের দ্বারস্থ হয়েছে। তারা একটি চুক্তির উদ্ধৃতি দিয়ে বলছে যে ফিউচার গ্রুপ চুক্তিতে থাকা 'সীমাবদ্ধ তালিকায়' উল্লেখিত কোম্পানিগুলোর সাথে তারা কোন চুক্তি করতে পারে না।
নিমপাড়া ইউনিয়ন

নিমপাড়া ইউনিয়ন বাংলাদেশের রাজশাহী বিভাগের রাজশাহী জেলার চারঘাট উপজেলার অন্তর্গত একটি ইউনিয়ন। 
নিমপাড়া ইউনিয়নের গ্রামসমূহ হল:
প্রাতিষ্ঠানিক ওয়েবসাইট
সৌমিত্র শেখর দে

সৌমিত্র শেখর দে (সৌমিত্র শেখর নামে সমধিক পরিচিত) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের বাংলা বিভাগের অধ্যাপক এবং জাতীয় কবি কাজী নজরুল ইসলাম বিশ্ববিদ্যালয়ের ষষ্ঠ উপাচার্য।
শেরপুর সদরে তার জন্ম। ১৯৯১ সালে জাহাঙ্গীরনগর বিশ্ববিদ্যালয় থেকে তিনি প্রথম শ্রেণীতে স্নাতকোত্তর পাশ করেন। তিনি রবীন্দ্রভারতী বিশ্ববিদ্যালয় থেকে বিদ্যাসাগর অধ্যাপক ড. ক্ষেত্র গুপ্তের তত্ত্বাবধানে পিএইচডি সম্পন্ন করেন।
তিনি ১৯৯৬ সালে চট্রগ্রাম বিশ্ববিদ্যালয়ের বাংলা বিভাগে এবং তার পরের বছর ঢাকা বিশ্ববিদ্যালয়ের বাংলা বিভাগের প্রভাষক হিসেবে যোগদান করেন। তিনি ঢাকা বিশ্ববিদ্যালয়ের ‘নজরুল গবেষণা কেন্দ্র’ এর পরিচালক ও ‘নজরুল -অধ্যাপক’ হিসেবে কর্মরত ছিলেন।
সৌমিত্র শেখর দে ২০২১ সালের ১৫ ডিসেম্বর জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ ডিসেম্বর অনুষ্ঠানিকভাবে বিশ্ববিদ্যালয়টির ষষ্ঠ উপাচার্য হিসেবে দায়িত্বভার গ্রহণ করেন। ২০২৪ সালের ১৪ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।
স্বায়ত্তশাসন

স্বায়ত্তশাসন বা স্ব-শাসন বা নিজ-শাসন হল একজন ব্যক্তি বা গোষ্ঠী, যার কোনো বহিরাগত কর্তৃপক্ষের হস্তক্ষেপ ছাড়াই নিয়ন্ত্রণের সমস্ত প্রয়োজনীয় কার্য সম্পাদন করার ক্ষমতা রয়েছে। এটি ব্যক্তিগত আচার-আচরণ বা প্রতিষ্ঠানের যে কোনো রূপকে নির্দেশ করতে পারে, যেমন পারিবারিক ইউনিট, সামাজিক গোষ্ঠী, সম্বন্ধীয় গোষ্ঠী, আইনি সংস্থা, শিল্প সংস্থা, ধর্ম এবং বিভিন্ন মাত্রার রাজনৈতিক সত্তা প্রভৃতি বিষয়। স্ব-শাসন বিভিন্ন দার্শনিক এবং সামাজিক-রাজনৈতিক ধারণার সাথে ঘনিষ্ঠভাবে সম্পর্কিত। যেমন স্বায়ত্তশাসন, স্বাধীনতা, স্ব-নিয়ন্ত্রণ, স্ব-শৃঙ্খলা এবং সার্বভৌমত্ব।
জাতি-রাষ্ট্রের পরিপ্রেক্ষিতে, স্ব-শাসনকে বলা হয় জাতীয় সার্বভৌমত্ব, যা আন্তর্জাতিক আইনের একটি গুরুত্বপূর্ণ ধারণা। প্রশাসনিক বিভাগের পরিপ্রেক্ষিতে, একটি স্ব-শাসিত অঞ্চলকে একটি স্বায়ত্তশাসিত অঞ্চল বলা হয়। স্বায়ত্ব-শাসন রাজনৈতিক প্রেক্ষাপটের সাথেও জড়িত যেখানে একটি জনসংখ্যা বা জনসংখ্যা ঔপনিবেশিক শাসন, নিরঙ্কুশ সরকার, নিরঙ্কুশ রাজতন্ত্র বা যে কোনো সরকার যা তাদের যথাযথভাবে প্রতিনিধিত্ব করে না তা থেকে স্বাধীন হয়ে যায়। তাই এটি অনেক গণতন্ত্র, প্রজাতন্ত্র এবং জাতীয়তাবাদী সরকারের একটি মৌলিক নীতি। মোহনদাস গান্ধীর <nowiki>"</nowiki>স্বরাজ<nowiki>"</nowiki> শব্দটি এই স্ব-শাসন আদর্শের একটি শাখা। হেনরি ডেভিড থরো অনৈতিক সরকারের পরিবর্তে স্ব-শাসনের প্রধান প্রবক্তা ছিলেন।
প্রাচীন গ্রিক দর্শনে, প্লেটো স্ব-প্রভুত্ব (ইংরেজি: Self-Mastery) ধারণাটিকে নিজের প্রভু হওয়ার ক্ষমতা হিসাবে তুলে ধরেন; তিনি বলেন যে ব্যক্তি বা গোষ্ঠী স্বাধীনতা অর্জন করতে পারে না, যদি না তারা তাদের নিজস্ব আনন্দ এবং আকাঙ্ক্ষাগুলিকে নিয়ন্ত্রণ করে এবং পরিবর্তে দাসত্বের অবস্থায় থাকে। তদানুসারে, এই নীতিটি শুধুমাত্র একটি মৌলিক নৈতিক স্বাধীনতা নয় বরং রাজনৈতিক স্বাধীনতার একটি প্রয়োজনীয় শর্ত এবং সম্প্রসারণের মাধ্যমে বলা যায়, এটি যে কোনো রাজনৈতিক কাঠামোর স্বাধীনতা ও স্বায়ত্তশাসন।
জন লক এই নীতিকে আরও এগিয়ে দিয়েছেন যে প্রকৃত স্বাধীনতার জন্য জ্ঞানীয় স্ব-শৃঙ্খলা এবং স্ব-শাসন প্রয়োজন এবং এর জন্য মানুষের ক্ষমতাই সমস্ত স্বাধীনতার উৎস। এই অর্থে, স্বাধীনতা একটি অধিকার নয় বরং একটি কর্ম। লক প্রস্তাব করেন যে যৌক্তিকতা হল সত্য সংস্থা এবং স্বায়ত্তশাসনের চাবিকাঠি, এবং রাজনৈতিক শাসন ক্ষমতা নিজের বিচারের দ্বারা পরিচালিত হয়। তার রাজনৈতিক দর্শন ছিল ইমানুয়েল কান্টেরউপর একটি বিশিষ্ট প্রভাব, এবং পরবর্তীতে মার্কিন যুক্তরাষ্ট্রের প্রতিষ্ঠাতাদের দ্বারা অংশ গ্রহণ করা হয়েছিল।
স্ব-শাসনের প্রকৃতি, যে স্বাধীনতা স্ব-নিয়ন্ত্রণের উপর নির্ভর করে সেগুলো সমসাময়িক শিক্ষাবিদ গিলস ডেলিউজ, মিশেল ফুকো, জুডিথ বাটলার, উইলিয়াম ই. কনলি এবং অন্যান্যদের দ্বারা আরও অনুসন্ধান করা হয়েছে।
স্ব-শাসনের উপায়গুলি সাধারণত নিম্নলিখিতগুলির মধ্যে কিছু বা সমস্ত অন্তর্ভুক্ত করে:
মালিগাছা ইউনিয়ন

মালিগাছা ইউনিয়ন বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন। পাবনা সদর উপজেলার সবচেয়ে গুরুত্বপূর্ণ ইউনিয়ন মালিগাছা ইউনিয়ন। পাবনা সদর উপজেলার ১০ টি ইউনিয়নের এটি একটি।
প্রায় ৩০ হাজার ভোটার রয়েছে। ৩৩ টি গ্রাম নিয়ে এ ইউনিয়ন গঠিত।
এই ইউনিয়নের উল্লেখযোগ্য প্রতিষ্ঠান হাজেরা খাতুন উচ্চ বিদ্যালয়, রফিজ উদ্দিন উচ্চ বিদ্যালয়, টেবুনিয়া ওয়াসিম পাঠশালা, রূপপুর উচ্চ বিদ্যালয়, ব্রাক প্রাথমিক বিদ্যালয়, শামসুল হুদা ডিগ্রী কলেজ, দুই নং মালিগাছা সরকারি প্রাথমিক বিদ্যালয়, ওয়েস্টার্ন ইন্টারন্যাশনাল স্কুল । 
প্রাতিষ্ঠানিক ওয়েবসাইট
তাজ মহল হোটেল, অ্যাবিডস

তাজ মহল হোটেল ভারতের হায়দ্রাবাদে অবস্থিত একটি ঐতিহ্যবাহী হোটেল। এটি অ্যবিডস উপশহরে অবস্থিত। এটি উডুপি খাবারের জন্য জনপ্রিয়। 
অ্যাবিডস শাখাটি ১৯৪৮ সালে দুই বন্ধু আনন্দ রাও এবং বাবু রাও এবং বাবু রাওয়ের ভাই সুন্দর রাও দ্বারা প্রতিষ্ঠিত হয়েছিল। 
রেস্তোরাঁটিতে নিরামিষ উডুপি খাবার পরিবেশন করা হয়।
ভবনটিকে এইচএমডিএ দ্বারা একটি ঐতিহ্যবাহী কাঠামো ঘোষণা করা হয়েছিল।
স্পেন্সেস হোটেল

স্পেন্সেস হোটেল ছিল ১৮৩০ সালে কলকাতায় প্রতিষ্ঠিত একটি হোটেল। এটি ছিল রাজভবনের কাছে। এটা আর বিদ্যমান নেই। 
বিভিন্ন সূত্র স্পেন্সেস হোটেলকে এশিয়ার প্রথম হোটেল, অথবা ভারতে বা কলকাতার প্রথম হোটেল হিসেবে বর্ণনা করা হয়। 
জুলস ভার্নের "দ্য স্টিম হাউসে" হোটেলটিকে এমন একটি স্থান হিসাবে উল্লেখ করা হয়েছে যেখানে কলকাতায় ভ্রমণের সময় চরিত্রের পাত্র-পাত্রীরা এই হোটেলে উঠতো।
১৮৬১ সালের ১৬ জানুয়ারি দুলীপ সিং তার মা জিন্দ কৌরের সাথে হোটেলে দেখা করেন। তাদের পৃথক করা হয়েছিল ১৮৪৯ সালে লাহোর চুক্তির পর যখন তিনি ১০ বছর বয়সী ছিলেন এবং তারা পুনরায় একত্রিত হন যখন তিনি ২২ বয়স বয়সী ছিলেন। এখান থেকে সিং তার মাকে ইংল্যান্ডে বসবাসের জন্য সঙ্গে নিয়ে যান। রাজনৈতিক উত্তেজনার কারণে ব্রিটিশ সরকার স্পেন্সেস হোটেলকে একটি নিরপেক্ষ স্থান হিসেবে বেছে নেয়, যেখানে সংঘর্ষের সম্ভাবনা ছিল না।
আলি মাবখুত

আলি আহমদ মাবখুত মহসিন আল হাজারি (, ; ৫ অক্টোবর ১৯৯০; আলি মাবখুত নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০০৪–০৫ মৌসুমে, আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে মাবখুত ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০০৮ সালে, মাবখুত সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০০৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১০৪ ম্যাচে ৮১টি গোল করেছেন।
আলি আহমদ মাবখুত মহসিন আল হাজারি ১৯৯০ সালের ৫ই অক্টোবর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাবখুত সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০০৯ সালের ১৫ই নভেম্বর তারিখে, ১৯ বছর, ১ মাস ও ১০ দিন বয়সে, উভয় পায়ে ফুটবল খেলায় পারদর্শী মাবখুত চেক প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় আহমদ খলিলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সংযুক্ত আরব আমিরাত ০–০ গোলে ড্র করেছিল। সংযুক্ত আরব আমিরাতের হয়ে অভিষেকের বছরে মাবখুত সর্বমোট ১ ম্যাচে অংশগ্রহণ করেছেন।
রংধনু ডায়েট

রংধনু ডায়েট বা রংধনু আহার হাল ফ্যাশনের বহুল আলোচিত একটি বিষয় যেটা স্বাস্থ্যে বিপ্লব নিয়ে আসতে পারে। রংধনু ডায়েট বলতে প্রতিদিনের খাবারে রঙ বেরঙের ফলমূল ও সবজি যোগ করা বোঝায়। এতে সকল বর্ণের জন্য দায়ী ফাইটোনিউট্রিয়েন্টস বা উদ্ভিদকণা খাবারে যোগ করা সম্ভব হয়। এসব পুষ্টি উপাদানে থাকে এন্টি অক্সিডেন্ট এবং এন্টি ইনফ্লামেটরি বৈশিষ্ট্য যা আমাদের শরীরে উৎপন্ন জায়মান অক্সিজেনকে নিষ্ক্রিয় করে এবং দীর্ঘমেয়াদী রোগব্যাধি থেকে রক্ষা করে। পুষ্টিবিদরা তাই রংধনু আহার গ্রহণ করতে জনসাধারণকে উৎসাহিত করে আসছেন।
একটি রংধনুতে যেমন বিভিন্ন বর্ণের সমাহার দেখা যায়, রংধনু ডায়েট সেখান থেকে অনুপ্রাণিত হয়ে বিভিন্ন বর্ণের ফলমূল এবং সবজি খাবার সন্নিবেশ ঘটায়। রংধনু ডায়েটে সবুজ, লাল, হলুদ, কমলা, সাদা এবং নীল রঙের ফলমূল এবং শাক সবজির সমাবেশ দেখা যায়।
সবুজ ফল ও সবজি এন্টি অক্সিডেন্ট সমৃদ্ধ খাবার। বিশেষ করে সবুজ শাক দেহের ডায়েটারি ফাইবারের চাহিদা বহুলাংশে মিটিয়ে থাকে। সবুজ ফলগুলোর মধ্যে অন্যতম হচ্ছে লেবু, অ্যাভোকাডো, সবুজ আপেল ইত্যাদি। অনেক ফল কাঁচা অবস্থায় সবুজ রং ধারণ করে। সবুজ সবজি যেমন বাঁধাকপি, শালগম, শিম, বরবটি, শসা আমাদের দৈনন্দিন পুষ্টি চাহিদা মিটিয়ে থাকে।
ফল ও সবজির লাল বর্ণের উৎপত্তি লাইকোপেন নামক ক্যারোটিনয়েডের উপস্থিতি থেকে। এটি বিপাক ক্রিয়ায় উৎপন্ন জায়মান অক্সিজেনকে বিতাড়িত করতে সাহায্য করে। লাল ফল এর মধ্যে অন্যতম হচ্ছে আপেল, তরমুজ, চেরি, স্ট্রবেরি ইত্যাদি। লাল মরিচ, টমেটো, পেঁয়াজ লাল সবজির অন্যতম উদাহরণ।
কমলা এবং হলুদ সবজির রঙের জন্য দায়ী বিটা ক্যারোটিন। কমলা, আনারস, পাকা পেঁপে, আম ইত্যাদি ফলে প্রচুর পরিমাণে ক্যারোটিনয়েডস থাকে যা পরবর্তীতে ভিটামিন এ তে রুপান্তরিত হয়। গাজর, মিষ্টি কুমড়া, মিষ্টি আলু, ভুট্টা ইত্যাদি সবজিতে প্রচুর পরিমাণে এন্টিঅক্সিডেন্ট পাওয়া যায়।
নীল ফল ও সবজিতে প্রচুর পরিমাণে এন্থোসায়ানিন নামক রঞ্জক পদার্থ থাকে। এটির উপস্থিতিতে ফলমূল এবং শাক সবজি নীল বা বেগুনী বর্ণ ধারণ করে। খুব পরিচিত একটি নিল ফল হচ্ছে জাম বা ব্লূবেরি। এছাড়া নীল ফলমূল ও সবজি অনেক দুর্লভ। নীল ফল ও সবজির অন্যতম উদাহরণ হচ্ছে আলুবোখরা, ফিগ, কিশমিশ, আঙুর, বেগুন, ইত্যাদি।
দেওয়ান সিরাজুল হক

দেওয়ান সিরাজুল হক বাংলাদেশের রাজনীতিবিদ, যিনি তৎকালীন কুমিল্লা-৪ আসনের সংসদ সদস্য ছিলেন। তিনি ২০০২ সালের ৩ সেপ্টেম্বর কোমায় থেকে স্ট্রোকের কারণে ঢাকা মডিকেলে মারা যান।
দেওয়ান সিরাজুল হক ব্রাহ্মণবাড়িয়া জন্মগ্রহণ করেন।
দেওয়ান সিরাজুল হক ১৯৬৯ সালে পূর্ব পাকিস্তান সড়ক পরিবহন কর্পোরেশন শ্রমিক ইউনিয়নের সাধারণ সম্পাদক ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-৪ আসন থেকে সংসদ সদস্য নির্বাচিত হন। ১৯৬৪ সালে তিনি বাংলাদেশ মজদুর ফেডারেশনের সাধারণ সম্পাদকের দায়িত্ব পালন করেছেন।
পাকিস্তানের আধা-সামরিক বাহিনী

পাকিস্তানের আধা-সামরিক বাহিনী () বিভিন্ন ইউনিফর্ম পরিহিত সংগঠন নিয়ে গঠিত একটি বাহিনী, যেগুলি পাকিস্তানের সংবিধান এবং সরকার দ্বারা অনুমোদিত এবং বিস্তৃত অভ্যন্তরীণ ও বাহ্যিক দায়িত্বপ্রাপ্ত। দেশের আধাসামরিক বাহিনী, (আনুষ্ঠানিকভাবে সামরিক বাহিনীর অংশ না হওয়া সত্ত্বেও) সশস্ত্র সামরিক ক্ষমতায় কাজ করে, কখনও কখনও নিরাপত্তা অথবা ত্রাণ প্রদানের জন্য পাকিস্তান সশস্ত্র বাহিনীর পাশাপাশি কাজ করে, যেমন: প্রাকৃতিক দুর্যোগের সময় বা সরাসরি সামরিক বাহিনীর অধীনে যুদ্ধের সময়। পাকিস্তান ফেডারেল সরকার দ্বারা অনুমোদিত বিভিন্ন আধাসামরিক বাহিনী নিয়ন্ত্রণ করে থাকে।
২০২১ সালের হিসাবে পাকিস্তানের ফেডারেল আধাসামরিক বাহিনীর শক্তি প্রায় ৫,০০,০০০ কর্মী রয়েছে, যা দুটি প্রধান বিভাগে বিভক্ত। সেগুলো:
স্বরাষ্ট্র মন্ত্রকের অধীনে কিছু ফেডারেল আধাসামরিক বাহিনীও তাদের কমান্ড প্রতিরক্ষা মন্ত্রনালয়ের দ্বারা বাতিল করতে পারে, কার্যকরভাবে যুদ্ধের সময় পাকিস্তানি সামরিক বাহিনীর জন্য একটি রিজার্ভ ফোর্স গঠন করতে।
সিএএফ ইউনিটগুলিকে পাকিস্তানের সংবিধান দ্বারা সীমান্ত নিরাপত্তা এবং অভ্যন্তরীণ নিরাপত্তার দায়িত্ব দিয়ে অনুমোদিত, তবে "নিয়মিত" করা যেতে পারে অর্থাৎ প্রয়োজনে নিয়মিত সেনাবাহিনীর সাথে সংযুক্ত করা যেতে পারে।
সিএএফ এর জন্য স্বরাষ্ট্র মন্ত্রণালয়ের বাজেট থেকে অর্থ প্রদান করা হয় যা প্রশাসনিক সহায়তা প্রদান করে। তবে তারা (ফ্রন্টিয়ার কনস্ট্যাবুলারি বাদে) পাকিস্তান সেনাবাহিনীর সেকেন্ডমেন্টে অফিসারদের দ্বারা পরিচালিত। তারা শুধুমাত্র যুদ্ধের সময় নয়, কিন্তু যখনই পাকিস্তানি সংবিধানের ১৪৫ অনুচ্ছেদ 'বেসামরিক ক্ষমতাকে সামরিক সহায়তা' প্রদানের জন্য আহ্বান করা হয়, উদাহরণস্বরূপ করাচিতে ২০১৫ সাল থেকে এবং পাঞ্জাবে ফেব্রুয়ারি ২০১৭ থেকে।
সিএএফ বর্তমানে চ্যালেঞ্জিং অভ্যন্তরীণ ও সীমান্ত নিরাপত্তা পরিবেশ মোকাবেলা করতে এবং চীন-পাকিস্তান অর্থনৈতিক করিডোর (CPEC) নিরাপত্তা প্রদানের জন্য ২০১৫-১৬ সালে বৃদ্ধির জন্য অনুমোদিত কিছু (৫৭) অতিরিক্ত 'উইং'-এর উল্লেখযোগ্য সম্প্রসারণের মধ্য দিয়ে যাচ্ছে। ২০১৬ এর সেপ্টেম্বরে উত্থাপিত একটি নতুন ২-স্টার কমান্ড বিশেষ নিরাপত্তা বিভাগ দ্বারা পরিচালিত।
অনেক সিএএফ ইউনিট মূলত সাম্রাজ্যের সীমান্তে ঔপনিবেশিক যুগে উত্থাপিত হয়েছিল এবং সরকারী চাকরিতে নিয়োগের মাধ্যমে কৌশলগতভাবে সংবেদনশীল সীমান্ত এলাকায় রাষ্ট্র এবং সম্প্রদায়ের মধ্যে একটি সংযোগ তৈরি করে নিয়ন্ত্রণের একীকরণে গুরুত্বপূর্ণ ভূমিকা পালন করেছিল। অনেক অঞ্চলে আধাসামরিক ইউনিট স্বাধীনতার কয়েক দশক পরও একই ঐতিহাসিক ভূমিকা পালন করে চলেছে।
করাচি, গাওদর, পাসনি এবং কেটি বন্দরে ঘাঁটি
উল্লেখ্য যে নর্দার্ন লাইট ইনফ্যান্ট্রি এবং আজাদ কাশ্মীর রেজিমেন্টকে একবার আধাসামরিক বাহিনী হিসেবে বিবেচনা করা হত যতক্ষণ না ১৯৯৯ সালে এবং ১৯৭২ সালে পাকিস্তান সেনাবাহিনীতে তাদের পদোন্নতি হয়।
১০৩ নং ওয়ার্ড, কলকাতা পৌরসংস্থা

ওয়ার্ড নং ১০৩, কলকাতা পৌরসংস্থা হল কলকাতা পৌরসংস্থার ১২ নং বরোতে অবস্থিত একটি প্রশাসনিক বিভাগ, যা ভারতীয় রাজ্য পশ্চিমবঙ্গ এর দক্ষিণ কলকাতার সন্তোষপুর (সন্তোষপুর লেক-বিধান কলোনি-আধুনিক পার্ক-পূর্ব রাজাপুর-রানি রাশমনি বাগান-আদিপল্লী) এলাকার কিছু অংশ জুড়ে রয়েছে। 
১০৩ নং ওয়ার্ডটি উত্তরে পূর্ব রেলওয়ে, সন্তোষপুর এভিনিউ, কালীকুমার মজুমদার রোড এবং নিউ সন্তোষপুর মেইন রোড পর্যন্ত পশ্চিমে সন্তোষপুর অ্যাভিনিউর ধারাবাহিকতায় একটি সরল রেখা দ্বারা সীমানাবদ্ধ; পূর্বে পঞ্চন্নগ্রাম খাল দ্বারা; দক্ষিণে ইস্টার্ন রেলওয়ে এবং পঞ্চানংগ্রাম খালের ক্রসিং দ্বারা; এবং পশ্চিমে ইস্টার্ন রেলওয়ে এবং কালীকুমার মজুমদার রোড। 
ওয়ার্ডটি কলকাতা পুলিশের সার্ভে পার্ক পুলিশ স্টেশন দ্বারা পরিবেশিত হয়।
ভারতের ২০১১ সালের আদমশুমারি অনুসারে, ১০৩ নং ওয়ার্ড, কলকাতা মিউনিসিপ্যাল কর্পোরেশনের মোট জনসংখ্যা ছিল 25,428 জন, যার মধ্যে 12,499 (49%) পুরুষ এবং 12,929 (51%) মহিলা। 6 বছরের নিচে জনসংখ্যা ছিল 1,363 জন। 103 নং ওয়ার্ডে মোট শিক্ষিতের সংখ্যা ছিল 22,806 (6 বছরের বেশি জনসংখ্যার 94.77%)।
ওয়ার্ডটি একটি সিটি পৌরসংস্থা কাউন্সিল নির্বাচনী এলাকা গঠন করে এবং যাদবপুর (বিধানসভা কেন্দ্র) এর একটি অংশ।
ভজনপুর ডিগ্রী কলেজ

ভজনপুর ডিগ্রি কলেজ হচ্ছে বাংলাদেশের রংপুর বিভাগের পঞ্চগড় জেলার তেঁতুলিয়া উপজেলায় অবস্থিত একটি শিক্ষাপ্রতিষ্ঠান।
১৯৮৭ সালে দিনাজপুর-১ এর সাবেক সংসদ সদস্য জমির উদ্দিন সরকার সহ স্থানীয় শিক্ষা অনুরাগী কয় একজন ব্যাক্তিবর্গের প্রচেষ্টায় পঞ্চগড় তেঁতুলিয়া মহাসড়কে ভজনপুর বাজারস্থ করতোয়া সেতুর পূর্ব-দক্ষিণে প্রায় ৫ একর জমি নিয়ে ভজনুর ডিগ্রী কলেজ প্রতিষ্ঠিত করেন।
ভজনপুর ডিগ্রি কলেজটি তেঁতুলিয়া উপজেলার ভজনপুর বাজারে মহাসড়কের পাশেই অবস্থিত এবং কলেজটির পাশ দিয়েই করতোয়া নদী প্রবাহিত।
কলেজের মোট ভবন সংখ্যা ৫ (পাঁচ)। এর মধ্যে দুটি সুদৃশ্য দ্বিতল ভবন এবং তিনটি টিনশেড সেমিপাকা ভবন। প্রশাসনিক ভবনে অধ্যক্ষ ও উপাধ্যক্ষের কক্ষ সহ কলেজের সাধারণ কার্যালয় এবং শিক্ষক বিশ্রামাগার অবস্থিত। একাডেমিক ভবন সমুহে প্রয়োজনীয় শ্রেণী কক্ষ এবং তিনটি ল্যাবরেটরি ছাড়াও রয়েছে লাইব্রেরি, পরীক্ষা ব্যবস্থাপনা কক্ষ, ছাত্রী বিশ্রামাগার এবং একটি নামায ঘর। কলেজ চত্বরে সর্বদক্ষিণে সেমিপাকা ভবনটি শিক্ষকগনের আবাসিক ভবন রূপে ব্যবহৃত হয়ে থাকে। কলেজের প্রতিটি ভবনে বিদ্যুৎ ও পানি সরবরাহ ব্যবস্থা নিশ্চিত করা হয়েছে। শিক্ষা সহায়ক কার্যক্রম: স্থানীয় বিভিন্ন ক্রীড়া প্রতিযোগিতায় কলেজের ছাত্র-ছাত্রীরা নিয়মিত ভাবে সাফল্য ও কৃতিত্ব প্রদর্শন করে থাকে। কলেজের ছাত্রী সাহিদা বেগম আন্তঃ বিশ্ববিদ্যালয় হ্যান্ডবল প্রতিযোগিতায় জাতীয় বিশ্ববিদ্যালয়ের পক্ষে অংশ গ্রহন করে শ্রেষ্ঠ খেলোয়াড়ের স্বীকৃতি অর্জন করে। সাম্প্রতিক সময়ে কলেজ একাডেমিক কাউন্সিল শিক্ষার মান উন্নয়ন বিষয়ে সেমিনার আয়োজন করে। এতে জেলা ও উপজেলা প্রশাসনের শীর্ষকর্মকর্তাগণ ছাড়াও জিবি সদস্য ও স্থানীয় সুধীবৃন্দ উপস্থিত থাকেন। কলেজের শিক্ষক ও ছাত্র-ছাত্রী সমন্বয়ে সাম্প্রতিক সময়ে শিক্ষাসফর, সেমিনার সিম্পোজিয়ামে অংশগ্রহন, একুশে উদযাপন ইত্যাদি কর্মসূচি ছাড়াও বিভিন্ন সংস্থা ও সংগঠনের সহায়তায় চক্ষুশিবির, রক্তদানশিবির, এইডস বিরোধী সচেতনতা কর্মসূচি ইত্যাদি কার্যক্রমে অংশগ্রহনের সুযোগ ঘটে।
দ্য রিমেইন্স অব দ্য ডে

দ্য রিমেইন্স অব দ্য ডে () নোবেল পুরস্কার বিজয়ী কাজুও ইশিগুরো রচিত ১৯৮৯ সালের উপন্যাস। এই উপন্যাসের কেন্দ্রীয় চরিত্র স্টিভেন্স দীর্ঘদিন ইংল্যান্ডের অক্সফোর্ডের নিকটবর্তী ডার্লিংটন হোমে গৃহপরিচারকের কাজ করেছেন। ১৯৫৬ সালে তিনি তার এক সহকর্মীর সাথে সাক্ষাৎ করতে পথযাত্রায় বের হন এবং ১৯২০-এর দশক থেকে ১৯৩০-এর দশকে ডার্লিংটন হলে ঘটে যাওয়া ঘটনাবলির স্মৃতিচারণ করেন।
উপন্যাসটি ১৯৮৯ সালে কথাসাহিত্যে বুকার পুরস্কার লাভ করে। এই উপন্যাস অবলম্বনে ১৯৯৩ সালে একই নামের একটি চলচ্চিত্র নির্মিত হয়, যাতে শ্রেষ্ঠাংশে অভিনয় করেন অ্যান্থনি হপকিন্স ও এমা টমসন। চলচ্চিত্রটি আটটি বিভাগে একাডেমি পুরস্কারের মনোনয়ন লাভ করে।
"রিমেইন্স অব দ্য ডে" ১৯৮৯ সালের মে মাসে ফেবার অ্যান্ড ফেবার থেকে যুক্তরাজ্যে প্রথম প্রকাশিত হয় এবং ১৯৮৯ সালের ৪ঠা অক্টোবর আলফ্রেড এ. নফ থেকে যুক্তরাষ্ট্রে প্রকাশিত হয়।
সৈয়দ মুহাম্মদ জাফর

সৈয়দ মুহাম্মদ জাফর সাবত আব্বাস (, ; ২৫ আগস্ট ১৯৮৫; সৈয়দ মুহাম্মদ জাফর নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল মুহাররাক এবং বাহরাইন জাতীয় দলের হয়ে গোলরক্ষক হিসেবে খেলেন।
২০০২–০৩ মৌসুমে, বাহরাইনী ফুটবল ক্লাব মালকিয়ার যুব পর্যায়ের হয়ে খেলার মাধ্যমে জাফর ফুটবল জগৎে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৪–০৫ মৌসুমে, বাহরাইনী ক্লাব মালকিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মালকিয়ার হয়ে তিন মৌসুমে ২৬ ম্যাচে অংশগ্রহণ করার পর ২০০৭–০৮ মৌসুমে তিনি আল মুহাররাকে যোগদান করেছেন।
জাফর ২০০৪ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৩৩ ম্যাচে অংশগ্রহণ করেছেন।
সৈয়দ মুহাম্মদ জাফর সাবত আব্বাস ১৯৮৫ সালের ২৫শে আগস্ট তারিখে বাহরাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৪ সালের ১৭ই নভেম্বর তারিখে, ১৯ বছর, ২ মাস ও ২৩ দিন বয়সে, ডান পায়ে ফুটবল খেলায় পারদর্শী জাফর তাজিকিস্তানের বিরুদ্ধে অনুষ্ঠিত ২০০৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৪–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে জাফর সর্বমোট ২ ম্যাচে অংশগ্রহণ করেছেন।
যিরমিয় (দ্ব্যর্থতা নিরসন)

যিরমিয় (আনু. ৬৫৫-৫৮৬ খ্রিস্টপূর্ব) হিব্রু বাইবেলের অন্যতম প্রধান নবী।
জেরেমায়াহ' বা 'জেরেমায়াস' উল্লেখ করতে পারে:
পিটার পার্কার (মার্ভেল সিনেমাটিক ইউনিভার্স)

পিটার বেঞ্জামিন পার্কার (ইংরেজি: Peter Benjamin Parker) বা পিটার পার্কার হলো একটি কাল্পনিক চরিত্র (সুপারহিরো) যা প্রাথমিকভাবে মার্ভেল সিনেমাটিক ইউনিভার্স (এম সি ইউ) মিডিয়া ফ্র্যাঞ্চাইজিতে টম হল্যান্ড কর্তৃক অভিনীত হয়েছে। মার্ভেল কমিক্সের জন্য স্ট্যান লি এবং স্টিভ ডিটকো দ্বারা নির্মিত স্পাইডার-ম্যান সিরিজটি এই চরিত্রের উপর ভিত্তি করে তৈরি করা হয়েছে। পার্কারকে মিডটাউন স্কুল অফ সায়েন্স অ্যান্ড টেকনোলজি উচ্চ বিদ্যালয়ের একজন ছাত্র হিসাবে চিত্রায়িত করা হয়েছে ৷ সেখানে তাকে একটি তেজস্ক্রিয় মাকড়সা কামড়ানোর পরে সে মাকড়সার মতো কিছূু অতিমানবীয় ক্ষমতা অর্জন করে এবং সেই ক্ষমতাগুলিকে ব্যবহার করে সুপারহিরো হিসাবে কাজ করেছিল। অবশেষে টনি স্টার্ক পার্কারকে নিয়োগ করেন, যিনি তাকে পরামর্শ দেন এবং থানোসের বিরুদ্ধে যুদ্ধের সময় তাকে অ্যাভেঞ্জার্সে নিয়োগ করেন। পার্কার ইউরোপ জুড়ে স্কুল ভ্রমণে যাওয়ার সময় সংক্ষিপ্তভাবে মুখোমুখি হন এবং ম্যানিপুলিটিভ মিস্টিরিওর সাথে লড়াই করেন; মিস্টিরিও পার্কারকে তার হত্যার জন্য ফ্রেম করে এবং বিশ্বের কাছে তার পরিচয় প্রকাশ করে। পার্কার স্টিফেন স্ট্রেঞ্জের সাহায্য চান এবং কয়েক মাস পরে এটিকে বিপরীত করার জন্য প্ররোচিত করেন। পরে স্টিফেন স্ট্রেঞ্জ কাস্ট করার মাধ্যমে তার বেসামরিক ব্যক্তিত্ব সম্পর্কে বিশ্বের শেয়ার করা জ্ঞানকে স্থায়ীভাবে মুছে দেন, যার মধ্যে তার প্রিয়জন, বন্ধু এবং অন্যান্য সুপারহিরো মিত্রদের সাথে তার যেসম্পর্ক রয়েছে সেটিও।
স্যাম রাইমির স্পাইডার-ম্যান ট্রিলজিতে (2002-2007) পিটার পার্কার এবং মার্ক ওয়েবের দ্য অ্যামেজিং স্পাইডার-ম্যান ডুওলজি (2012-2014) এ অ্যান্ড্রু গারফিল্ড অভিনীত পিটার পার্কার উভয়েরই চরিত্রটির হল্যান্ডের সংস্করণটি টোবে ম্যাগুইরে অভিনয় করেছেন। ), যাঁরা উভয়েই তাদের ভূমিকা পুনঃপ্রতিষ্ঠা করেন এবং স্পাইডার-ম্যান: নো ওয়ে হোম (2021) এ হল্যান্ডের পার্কারের সহায়ক চরিত্র হিসেবে উপস্থিত হন। অন্যান্য সংস্করণ থেকে নিজেকে আলাদা করার জন্য, তাকে অন্যান্য পার্কাররা "পিটার-ওয়ান" বলে উল্লেখ করেছেন।
পার্কার এমসিইউ-এর "ইনফিনিটি সাগা"-এর একটি কেন্দ্রীয় চরিত্র, যা 2022 সাল পর্যন্ত ছয়টি এমসিইউ চলচ্চিত্রে প্রদর্শিত হয়েছে। একটি চতুর্থ স্পাইডার-ম্যান ফিল্ম তৈরি হচ্ছে, হল্যান্ড তার ভূমিকায় পুনরায় অভিনয় করবেন বলে আশা করা হচ্ছে যা চলচ্চিত্রের একটি নতুন ট্রিলজি শুরু করবে বলে আশা করা হচ্ছে। পার্কারের বিকল্প সংস্করণগুলি ডিজনি+ অ্যানিমেটেড সিরিজে (2021—বর্তমান) এবং স্পাইডার-ম্যান: ফ্রেশম্যান ইয়ার (2024), প্রাক্তন যেখানে তিনি হাডসন টেমস চরিত্রে কণ্ঠ দিয়েছেন। স্পাইডার-ম্যান চরিত্রে অভিনয়ের জন্য হল্যান্ড প্রশংসা পেয়েছে।
অ্যাভেঞ্জারদের মধ্যে তিনিই সর্বকনিষ্ঠ।
আব্বাস আইয়াদ

আব্বাস সাইদ আলি মনসুর আইয়াদ (, ; ১১ মে ১৯৮৭; আব্বাস আইয়াদ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল আহলি এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
২০০৫–০৬ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে ৭ মৌসুম অতিবাহিত করার পর ২০১২–১৩ মৌসুমে তিনি আল মুহাররাকে যোগদান করেছেন। ২০১৯–২০ মৌসুমে, তিনি আল মুহাররাক হতে পুনরায় বাহরাইনী ক্লাব আল আহলিতে যোগদান করেছেন।
আব্বাস ২০০৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৯ ম্যাচে অংশগ্রহণ করেছেন।
আব্বাস সাইদ আলি মনসুর আইয়াদ ১৯৮৭ সালের ১১ই মে তারিখে বাহরাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৬ সালের ১১ই অক্টোবর তারিখে, ১৯ বছর ও ৫ মাস বয়সে, ডান পায়ে ফুটবল খেলায় পারদর্শী আব্বাস অস্ট্রেলিয়ার বিরুদ্ধে অনুষ্ঠিত ২০০৭ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি অস্ট্রেলিয়া ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে আব্বাস মাত্র ১ ম্যাচে অংশগ্রহণ করেছেন।
৮৩ নং ওয়ার্ড, কলকাতা পৌরসংস্থা

ওয়ার্ড নং ৮৩, কলকাতা পৌরসংস্থা একজন প্রশাসনিক বিভাগ কলকাতা পৌরসংস্থার ৮ নং বরোতে অবস্থিত, এটি ভারতের দক্ষিণ কলকাতার কালীঘাট পাড়ার কিছু অংশ জুড়ে রয়েছে।
৮৩ নং ওয়ার্ডের উত্তরে হাজরা রোডের সীমানা রয়েছে; শ্যামা প্রসাদ মুখার্জি রোডের পূর্বে; রাশবিহারী অ্যাভিনিউয়ের দক্ষিণে; এবং পশ্চিমে টালির নালা (আদি গঙ্গা) দ্বারা। 
ওয়ার্ডটি কলকাতা পুলিশের কালীঘাট থানা দ্বারা পরিবেশিত হয়।
দক্ষিণ বিভাগের সমস্ত পুলিশ থানার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
ভারতের ২০১১ সালের আদমশুমারি অনুসারে, কলকাতা পৌরসংস্থার ৮৩ নম্বর ওয়ার্ডের মোট জনসংখ্যা ছিল 22,163 জন, যার মধ্যে ১১,১১৩ (৫০%) পুরুষ এবং ১১,০৫০ (৫০%) মহিলা। ৬ বছরের নিচে জনসংখ্যা ছিল ১,১৭১ জন। ৮৩ নং ওয়ার্ডে মোট শিক্ষিতের সংখ্যা ছিল ১৭,৯৭৬ (৬ বছরের বেশি জনসংখ্যার ৮৫.৬৩%)।
ওয়ার্ডটি একটি সিটি পৌরসংস্থার কাউন্সিল নির্বাচনী এলাকা গঠন করে এবং রাসবিহারী বিধানসভা কেন্দ্রর এর একটি অংশ।
দন্তমূলীয় তাড়নজাতধ্বনি

দন্তমূলীয় তাড়নজাতধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ɾ]
৬৫ নং ওয়ার্ড, কলকাতা পৌরসংস্থা

ওয়ার্ড নং ৬৫ হল কলকাতা পৌরসংস্থার বরো নং ৭-র একটি প্রশাসনিক বিভাগ। এটি ভারতীয় পশ্চিমবঙ্গ রাজ্যর দক্ষিণ কলকাতার বালিগঞ্জ (বালিগঞ্জ পার্ক), পার্ক সার্কাস, গোবরা এবং তিলজলা (কুষ্টিয়া-বন্ডেল) এলাকা নিয়ে গঠিত।
৬৫ নং ওয়ার্ডটির সীমানা: উত্তরে শামসুল হুদা রোড, পার্ক স্ট্রিট এবং তিলজলা রোড; পূর্বে তিলজলা রোড, কুষ্টিয়া রোড এবং তপসিয়া রোড; দক্ষিণে বন্ডেল রোড, পিকনিক গার্ডেন রোড এবং তিলজলা মসজিদ বাড়ি লেন; এবং পশ্চিমে আশুতোষ চৌধুরী এভিনিউ, সৈয়দ আমির আলী এভিনিউ এবং ব্রাইট স্ট্রিট।
ওয়ার্ডটি কলকাতা পুলিশের কড়েয়া এবং তিলজলা পুলিশ স্টেশন দ্বারা পরিবেশিত হয়।
কড়েয়া মহিলা থানা, দক্ষিণ-পূর্ব বিভাগ পুলিশ জেলার অধীনে সমস্ত থানা অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা উপর এখতিয়ার রয়েছে।
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের 65 নম্বর ওয়ার্ডের মোট জনসংখ্যা ছিল ৭২,৪২৭ জন, যার মধ্যে ৩৮,৩১৭ (৫৩%) পুরুষ এবং ৩৪,১১০(৪৭%) মহিলা। ৬ বছরের নিচে জনসংখ্যা ছিল ৬,৪০০ জন। ৬৫ নং ওয়ার্ডে মোট শিক্ষিতের সংখ্যা ছিল ৫৩,৭৪৪ (৬ বছরের বেশি জনসংখ্যার ৮১.৪০%)।
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি বালিগঞ্জ বিধানসভা কেন্দ্রর একটি অংশ।
পর্তুলিকা

পর্তুলিকা বা Portulaca umbraticola, যা wingpod purslane নামেও পরিচিত হচ্ছে একটি বহুবর্ষজীবী "portulaca" গণের সরস সপুষ্পক উদ্ভিদ।
"যদিও এই প্রজাতিটিকে সহজেই P. oleracea" বলে ভুল করা হতে পারে, তবে এর পাতাগুলি অন্যান্য প্রজাতির তুলনায় অনেক ছোট এবং প্রশস্ত হয়ে থাকে। ফুলের রং হলুদ, গোলাপী, কমলা এবং নীল হয়ে থাকা এবং এর ডালপালা, পাতা, ফুল এবং শিকড় ভোজ্য। গাছপালা ২৫ সেন্টিমিটার পর্যন্ত বৃদ্ধি পায়।
তিনটি উপপ্রজাতি স্বীকৃত: "পি.ইউ. করোনাটা", "পি. ইউ. ল্যান্সোলটা", এবং মনোনীত "পি. ইউ. umbraticola"।
এরাতোস্থেনেস ছাকনি

গণিতে, এরাতোস্থেনেস ছাকনি হলো একটি নির্দিষ্ট সীমার মধ্যে মৌলিক সংখ্যাসমুহ নির্ণয়ের প্রাচীন অ্যালগরিদম।
২ হতে শুরু করে এক এক করে যৌগিক সংখ্যা অর্থাৎ মৌলিক সংখ্যার গুণিতক সমুহ চিহ্নিত করে এটি কাজ করে। কোন মৌলিক সংখ্যার গুণিতক সমুহ সেই সংখ্যা হতে শুরু হয়ে একটি ধারা গঠন করে এবং ধরার প্রতিটি পদের পার্থক্য ধ্রুব থাকে এবং ঐ মৌলিক সংখ্যাটির সমান হয়। যখন মৌলিক সংখ্যার গুণিতক সমুহ চিহ্নিত করা শেষ হয়, বাকি থাকা সংখ্যাগুলোই মৌলিক।
মৌলিক সংখ্যা হলো সেই সকল স্বাভাবিক সংখ্যা যাদের কেবল মাত্র দুইটি গুণনিয়ক রয়েছে। মৌলিক সংখ্যাকে কেবল মাত্র ১ এবং সেই সংখ্যাটি দ্বারা ভাগ করা যায়।
n এর সমান কিংবা ছোট সংখ্যাগুলোর মাঝে মৌলিক সংখ্যাগুলো ইরাতোস্থিনিস অ্যালগরিদম এর সাহায্যে বের করতে:
বাদ পড়া সংখ্যা গুলোই মৌলিক সংখ্যা।
১ থেকে ৩০ পর্যন্ত মৌলিক সংখ্যা গুলো বের করতে হলে
প্রথমে ২ হতে ৩০ পর্যন্ত ৩০ পর্যন্ত সংখ্যাগুলোর তালিকা তৈরি করি:
তালিকার প্রথম সংখ্যা 2। প্রতিবার 2 যোগ করে পরবর্তী সংখ্যাগুলো কেটে দেই। :
এরপর তালিকাতে ৩ আছে। প্রতিবার ৩ যোগ করে ৩ এর গুণিতক সমুহ কেটে দিই।
এরপর ৫ এর গুণিতক সমুহ কেটে দিই।
এরপর ৭ এর গুণিতক সমুহ কাটতে হবে। কিন্তু ৭ এর গুণিতক সমুহ ইতোমধ্যে কাটা হয়েছে। যেহেতু (৭×৭) ৩০ এর চেয়ে বড়। তাই বাদ পড়া সংখ্যা গুলোই ৩০ এর নিচের মৌলিক সংখ্যা।
সর্বভারতীয় গণতান্ত্রিক ছাত্র সংগঠন

সর্বভারতীয় গণতান্ত্রিক ছাত্র সংগঠন বা অল ইন্ডিয়া ডেমোক্র্যাটিক স্টুডেন্টস অর্গানাইজেশন ভারতের একমাত্র বিপ্লবী ছাত্র সংগঠন। ২৮ ডিসেম্বর ১৯৫৪ সালে প্রভাস ঘোষ এই সংগঠনটি প্রতিষ্ঠা করেন। এটি সোশ্যালিস্ট ইউনিটি সেন্টার (কমিউনিস্ট)-এর ছাত্র সংগঠন। সংগঠনটি সমস্ত ছাত্রছাত্রীকে শিক্ষা-সংস্কৃতি-মনুষ্যত্ব রক্ষার আহ্বান জানায়।
সর্বভারতীয় গণতান্ত্রিক ছাত্র সংগঠনের লক্ষ্য অন্যায়, নিপীড়ন এবং শোষণের বিরুদ্ধে লড়াই করা এবং সামাজিক রূপান্তর প্রচার করা।
AIDSO-এর প্রাথমিক উদ্দেশ্য হল কেন্দ্রীয় ও রাজ্য সরকারের পাশাপাশি সংশ্লিষ্ট অন্যান্য কর্তৃপক্ষের শিক্ষা বিরোধী নীতির বিরুদ্ধে ছাত্র আন্দোলন সংগঠিত করা এবং "একটি বৈজ্ঞানিক, ধর্মনিরপেক্ষ, গণতান্ত্রিক শিক্ষা ব্যবস্থার প্রতিষ্ঠা"।
AIDSO গঠিত হয়েছিল ২৮ ডিসেম্বর ১৯৫৪ সালে, তিনি করেছিলেন বর্তমানের এসইউসিআই পার্টির সাধারণ সম্পাদক প্রভাস ঘোষ। পঞ্চাশের দশকের শেষের দিকে, পশ্চিমবঙ্গে আসন সীমাবদ্ধতার বিরুদ্ধে একটি বৃহৎ ছাত্র আন্দোলন গড়ে ওঠে। AIDSO এই আন্দোলনে একটি গুরুত্বপূর্ণ ভূমিকা পালন করেছে। ১৯৭৪ সালে, AIDSO কটক সম্মেলন আয়োজন করে যেখানে সংগঠনটি ৮টি রাজ্যের প্রতিনিধিত্ব সহ একটি সর্বভারতীয় চরিত্রের সাথে একটি নতুন রূপে আবির্ভূত হয়।
১৯৭৫-৭৬ সালের জরুরি অবস্থার সময় ১৯৮০-এর দশকে পশ্চিমবঙ্গে বাস ও ট্রামের ভাড়া বৃদ্ধির প্রতিবাদে AIDSO এর বেশ কয়েকজন সদস্য জড়িত ছিলেন। মানিক বর্মণ, একজন স্কুল ছাত্র এবং AIDSO কর্মী, এবং রবি ঘোষ, একজন প্রধান AIDSO সংগঠক, গুরুতর বুলেটে আহত হয়েছইলো। পুরুলিয়ায় হাবুল রাজাক একজন AIDSO কর্মী এবং সোভারাম মোদক পুলিশের গুলিতে মারা গিয়েছিলো।
কেরালায়, এআইডিএসও ডিপিইপির বিরুদ্ধে একটি দীর্ঘ আন্দোলনে সংগঠনটি ভালো ভূমিকা পালন করেছিলো।
সম্প্রতি AIDSO শিক্ষার বাণিজ্যিকীকরণ, শিক্ষাকে GATS-এর আওতায় আনা, স্কুল পর্যায়ে যৌন শিক্ষা প্রবর্তন এবং এসইজেড (SEZ, Special Economic Zone) নীতির বিরুদ্ধে একটি জাতীয় আন্দোলন সংগঠিত করেছিলো।
AIDSO ভিটিইউ শিক্ষার্থীদের পুরাতন স্কিম অধ্যয়নরত শিক্ষার্থীদের সমালোচনামূলক আন্দোলনকে সক্রিয়ভাবে সমর্থন করেছিলো। রাজ্যব্যাপী VTU কলেজগুলির স্বেচ্ছাসেবী বন্ধ ছাত্রদের কাছ থেকে ব্যতিক্রমীভাবে ভাল সাড়া পেয়েছে এবং ১৬০টিরও বেশি ইঞ্জিনিয়ারিং কলেজ সম্পূর্ণরূপে বন্ধ হয়ে গেছে। ব্যাঙ্গালোরের মহীশূর ব্যাংক সার্কেলের কাছে ছাত্ররা ব্যাপক বিক্ষোভ করেছিল।
AIDSO সেমিস্টার সিস্টেম এবং পছন্দ ভিত্তিক ক্রেডিট সিস্টেম (CBCS) এর বিরুদ্ধে দেশ পর্যায়ে প্রতিবাদের আয়োজন করেছে। 
সভাপতি - ভিএন রাজশেখর
সাধারণ সম্পাদক - সৌরভ ঘোষ
ওয়াজিদ শাহ

ওয়াজিদ শাহ (জন্ম ২০ নভেম্বর ১৯৯৯) একজন হংকং ক্রিকেটার । নভেম্বর ২০১৯ সালে, তাকে বাংলাদেশে ২০১৯ এসিসি ইমার্জিং টিমস এশিয়া কাপের জন্য হংকংয়ের দলে নাম ঘোষণা করা হয়েছিল। তিনি ২০১৯-এ ইমার্জিং টিমস কাপে বাংলাদেশের বিপক্ষে হংকংয়ের হয়ে লিস্ট এ অভিষেক করেন।
হরজিন্দার কৌর

হরজিন্দার কৌর (জন্ম ১৪ই অক্টোবর ১৯৯৬) একজন ভারতীয় ভারোত্তোলক । তিনি ২০২২ কমনওয়েলথ গেমসে ব্রোঞ্জ পদক জিতেছিলেন।
বিজয় কুমার যাদব

বিজয় কুমার যাদব (জন্ম ১৫ই এপ্রিল ১৯৯৬) একজন ভারতীয় জুডোকা যিনি ৬০ কেজি ওজন শ্রেণীতে প্রতিদ্বন্দ্বিতা করেন। তিনি ২০২২ কমনওয়েলথ গেমসে ব্রোঞ্জ পদক জিতেছিলেন।
অচিন্ত্য শিউলি

অচিন্ত্য শিউলি (জন্ম ২৪শে নভেম্বর ২০০১) একজন ভারতীয় বাঙালী ভারোত্তোলক যিনি ৭৩ কেজি ওজন শ্রেণিতে প্রতিদ্বন্দ্বিতা করেন। তিনি ২০২১ জুনিয়র ওয়ার্ল্ড ভারোত্তোলন চ্যাম্পিয়নশিপে রৌপ্য পদক জিতেছেন এবং তিনি দুইবারের কমনওয়েলথ চ্যাম্পিয়নশিপের স্বর্ণপদক বিজয়ী। 
২০২২ কমনওয়েলথ গেমসে, তিনি ৩১৩ কেজির একটি গেমস রেকর্ড গড়েন এবং সোনা জিতেছিলেন। 
অচিন্ত্য হাওড়া জেলার পাঁচলার দেউলপুরের একটি বাঙালী নিম্ন মধ্যবিত্ত পরিবারে জন্মগ্রহণ করেন। তিনি দেউলপুর উচ্চ বিদ্যালয়ে পড়াশুনা করেন। তার বাবা প্রতীক শিউলি ছিলেন একজন কায়িক শ্রমিক যিনি ২০১৩ সালের এপ্রিল মাসে মারা যান। তিনি হরিয়ানায় যুব জাতীয় গেমসে অংশগ্রহণ করেন এবং তৃতীয় স্থান অধিকার করেন। তার বড় ভাই অলোক তার ক্যারিয়ারের শুরু থেকেই সমর্থন করেছিলেন। অচিন্ত্য তার মা এবং দাদার সাথে জরির কাজে সাহায্য করতেন ।
ইউকিহিতো কাজিয়া

ইউকিহিতো কাজিয়া (, ; জন্ম: ৯ মার্চ ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
ইউকিহিতো কাজিয়া ২০০০ সালের ৯ই মার্চ তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
রামারাও অন ডিউটি

রামারাও অন ডিউটি হলো ২০২২ সালের সরথ মান্দভা দ্বারা রচিত ও পরিচালিত এসএলভি সিনেমাস এবং আরটি টিম ওয়ার্কস দ্বারা প্রযোজিত তেলুগু ভাষার একটি রহস্যময় মারপিটধর্মীয় চলচ্চিত্র। এতে দিব্যাংশা কৌশিক, রাজিশা বিজয়ন এবং ভেনু থোটেম্পুদির পাশাপাশি প্রধান চরিত্রে অভিনয় করেছেন রবি তেজা।
ইবনুল জাজারি

আবুল খায়ের শামসুদ্দিন মুহাম্মাদ বিন মুহাম্মাদ বিন মুহাম্মাদ বিন আলি বিন ইউসুফ জাজারি (; ২৬ নভেম্বর ১৩৫০- ২ ডিসেম্বর ১৪২৯) কুরআনের কিরাআতের ক্ষেত্রে একজন পণ্ডিত ছিলেন, যাকে ইমাম সুয়ুতী "এসব বিষয়ে চূড়ান্ত কর্তৃত্ব" হিসাবে বিবেচনা করেছিলেন। তাজবিদ ও কিরাআত বিষয়ে তাঁর রচনাগুলিকে ধ্রুপদী বলে মনে করা হয়। তার নিসবত (বৈশিষ্ট্যসূচক নাম) "জাযারি", "জাজিরাতু ইবনে উমর" থেকে একটি উৎসকে নির্দেশ করে।
জাজারি শুক্রবার ২৭ নভেম্বর ১৩৫০ (২৫ রমজান ৭৫১ হিজরি) দামেস্কে জন্মগ্রহণ করেন। কথিত আছে যে, তার পিতা হজ্জের সময় একটি পুত্রের জন্য প্রার্থনার পরে তিনি জন্মগ্রহণ করেছিলেন।
তিনি কিরাআত ও তাজবিদ নিয়ে দুটি বড় কবিতা লিখেছেন। একটি ছিল দুররাতুল মাযিয়াহ (), তিনটি প্রধান তিলাওয়াতকারীর পাঠে, শাতিবিয়্যাহতে সাতটির সাথে যোগ করে এটিকে দশটি করে। অন্যটি হল তাইয়্যিবাতুন নাশর (), যা দশটি প্রধান আবৃত্তিকারের উপর ১০১৫ লাইনে বিশদভাবে রয়েছে, যার মধ্যে তিনি একটি ভাষ্যও লিখেছেন।
আল-জাজরি ইরানের শিরাজে ২ ডিসেম্বর ১৪২৯ (৫ রবিউল আউয়াল ৮৩৩ হিজরি) তারিখে শুক্রবার ৭৯ বছর বয়সে মারা যান।
ইবনুল জাজারি বেশ কিছু মুরীদ ও ছাত্রদেরকে শিক্ষা দিয়েছেন, যেমন:
জাজারি কিরাআত (কুরআন পঠনরীতি), হাদিস, তারিখ (ইতিহাস) এবং অন্যান্য বিষয়ে ৯০টিরও বেশি রচনা সংকলন করেছেন। এর মধ্যে রয়েছে:
রানাঘাট জেলা

রানাঘাট জেলা পশ্চিমবঙ্গের প্রেসিডেন্সি বিভাগের একটি প্রস্তাবিত জেলা। জেলাটি নদীয়া জেলা থেকে রানাঘাট ও কল্যাণী মহকুমাকে পৃথক করে গঠন করা হবে। জেলার নাম নিয়ে এখনও চূড়ান্ত সিদ্ধান্ত নেওয়া হয়নি।
রাজ্যের মুখ্যমন্ত্রী মমতা বন্দ্যোপাধ্যায় ২০২২ সালের ১লা আগস্ট রানাঘাট জেলার ঘোষণা করেছিলেন। বিদ্যমান নদীয়া জেলার থেকে নতুন রানাঘাট জেলা তৈরি করার ঘোষণায় ব্যাপক প্রতিবাদের জন্ম দিয়েছে। অনেক সাধারণ মানুষ এবং বুদ্ধিজীবীদের অভিযোগ যে নতুন প্রশাসনিক এলাকা নদীয়ার সাথে যুক্ত তাদের সমৃদ্ধ সংস্কৃতি এবং ঐতিহ্য কেড়ে নেবে। নবান্নের সূত্র জানিয়েছে যে সরকার রানাঘাটের পরিবর্তে দক্ষিণ নদীয়া হিসাবে নতুন জেলার নামকরণের সম্ভাবনা বিবেচনা করছে।
এই জেলায় সরকারি শিক্ষা ব্যবস্থা চালু রয়েছে। জেলার সকল সরকারি প্রাথমিক বিদ্যালয় সমূহ পশ্চিমবঙ্গ প্রাথমিক শিক্ষা পর্ষদের তত্ত্বাবধানে পরিচালিত হয়। এছাড়া, জেলার মাধ্যমিক ও উচ্চমাধ্যমিক বিদ্যালয়গুলি যথাক্রমে পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদের তত্ত্বাবধানে পরিচালিত হয়।
রানাঘাট জেলার প্রধান হাসপাতাল দুটি হল রানাঘাট মহকুমা হাসপাতাল ও শান্তিপুর স্টেট জেনারেল হাসপাতাল। রানাঘাট মহকুমা হাসপাতালটি ১৭১ টি শয্যা ও শান্তিপুর স্টেট জেনারেল হাসপাতালটি ১৩১ টি শয্যা নিয়ে গঠিত। এছাড়াও, এই জেলায় ৩০ টি শয্যা বিশিষ্ট ৩ টি গ্রামীণ হাসপাতাল রয়েছে, যথা- বগুলা গ্রামীণ হাসপাতাল, হবিবপুর গ্রামীণ হাসপাতাল ও আড়ংঘাটা গ্রামীণ হাসপাতাল।
বিষ্ণুপুর জেলা, পশ্চিমবঙ্গ

বিষ্ণুপুর জেলা পশ্চিমবঙ্গের মেদিনীপুর বিভাগের একটি প্রস্তাবিত জেলা। জেলাটি বাঁকুড়া জেলা থেকে বিষ্ণুপুর মহকুমাকে পৃথক করে গঠন করা হবে।
রাজ্যের মুখ্যমন্ত্রী মমতা বন্দ্যোপাধ্যায় ২০২২ সালের ১লা আগস্ট বিষ্ণুপুর জেলার ঘোষণা করেছিলেন।
এই জেলায় সরকারি শিক্ষা ব্যবস্থা চালু রয়েছে। জেলার সকল সরকারি প্রাথমিক বিদ্যালয় সমূহ পশ্চিমবঙ্গ প্রাথমিক শিক্ষা পর্ষদের তত্ত্বাবধানে পরিচালিত হয়। এছাড়া, জেলার মাধ্যমিক ও উচ্চমাধ্যমিক বিদ্যালয়গুলি যথাক্রমে পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদের তত্ত্বাবধানে পরিচালিত হয়।
জেলায় একটি হাসপাতাল ও ৫ টি গ্রামীণ হাসপাতাল রয়েছে।
ভারতের রাষ্ট্রপতি নির্বাচন, ২০০৭

ভারতের নির্বাচন কমিশন কর্তৃক ১৯ জুলাই ২০০৭-এ ভারতের ১৩তম রাষ্ট্রপতি নির্বাচন অনুষ্ঠিত হয়। প্রতিভা পাটিল ৬৩৮,১১৬ ভোট পেয়ে তার নিকটতম প্রতিদ্বন্দ্বী ভৈরন সিং শেখাওয়াতের বিরুদ্ধে জয়ী হয়েছেন যিনি ৩৩১,৩০৬ ভোট পেয়েছেন। এই ফলাফলে প্রতিভা পাটিল ভারতের প্রথম মহিলা রাষ্ট্রপতি নির্বাচিত হন।
ভারতের রাষ্ট্রপতি নির্বাচন, ২০০২

২০০২ ভারতীয় রাষ্ট্রপতি নির্বাচন ভারতের রাষ্ট্রপতি নির্বাচনের জন্য ১৫ জুলাই ২০০২ তারিখে অনুষ্ঠিত হয়েছিল। ১৮ জুলাই ২০০২ তারিখে ফলাফল ঘোষণা করা হয়। এ. পি. জে. আবদুল কালাম তার নিকটতম প্রতিদ্বন্দ্বী লক্ষ্মী সেহগলকে হারিয়ে ১১তম রাষ্ট্রপতি নির্বাচিত হয়েছেন।
ভারতের রাষ্ট্রপতি নির্বাচন, ১৯৯৭

ভারতের নির্বাচন কমিশন কর্তৃক ১৭ জুলাই ১৯৯৭ তারিখে ভারতের ১১তম রাষ্ট্রপতি নির্বাচন অনুষ্ঠিত হয়। কে. আর. নারায়ণন ৯৫৬,২৯০ ভোট পেয়ে তার নিকটতম প্রতিদ্বন্দ্বী টি. এন. সেশানের উপর জয়ী হন যিনি ৫০,৬৩১ ভোট পেয়েছিলেন। নারায়ণন ভারতের প্রথম দলিত রাষ্ট্রপতি ছিলেন।
কাশ জিরানি

কাশ জিরানি (বৈজ্ঞানিক নাম: "Tagiades parra (Fruhstorfer)") এক প্রজাতির ছোট আকারের প্রজাপতি যার শরীর ও ডানা খয়রি-বাদামী রঙের। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।
ভারতে প্রাপ্ত কাশ জিরানি এর উপপ্রজাতি হল-
হিমাচল প্রদেশে ব্রিটিশ শাসন

১৮৫৭ সালের ভারতীয় বিদ্রোহ (ভারতের স্বাধীনতার প্রথম যুদ্ধ এবং সিপাহী বিদ্রোহ নামেও পরিচিত) ছিল ভারতীয় উপমহাদেশের সেই অংশে ব্রিটিশ দখলের বিরুদ্ধে ভারতের বিভিন্ন অংশে সশস্ত্র বিদ্রোহ।
ব্রিটিশদের বিরুদ্ধে রাজনৈতিক, সামাজিক, অর্থনৈতিক, ধর্মীয় এবং সামরিক ক্ষোভের বিল্ড আপের কারণে প্রথম ভারতীয় স্বাধীনতা যুদ্ধ হয়েছিল। পার্বত্য প্রদেশের লোকেরা দেশের অন্যান্য রাজ্যের মানুষের মতো রাজনৈতিক ভাবে সক্রিয় ছিল না। কমবেশি তারা দূরত্ব বজায় রেখেছিল এবং বুশহর বাদ দিয়ে তাদের শাসকরাও তাই করেছিল। তাদের কেউ কেউ বিদ্রোহের সময় ব্রিটিশদের সাহায্যও করেছিল। তাদের মধ্যে চাম্বা, বিলাসপুর, ভাগল ও ধমীর শাসক ছিলেন। সিবা রাজ্যের শাসক রাজা গোবিন্দ সিং-এর ছেলেরা (যেমন:রাজা রাম সিং এবং রাজা সুন্দর সিং) ব্রিটিশদের বিরুদ্ধে বিদ্রোহ করেছিলেন এবং তাদের কয়েকজনকে তাদের চাচাতো ভাই সহ হত্যা করেছিলেন। ফলে সুন্দর সিং সিংহাসন ত্যাগ করেন এবং তাঁতপালন নামে একটি স্বাধীন ডোমেইন প্রতিষ্ঠা করেন। বুশহরের শাসকরা ব্রিটিশদের স্বার্থের বিরুদ্ধে বিরূপ আচরণ করেছিল। তবে, তারা সত্যিই বিদ্রোহীদের সাহায্য করেছিল কি না তা স্পষ্ট নয়। ১৮৫৮ সালের রানী ভিক্টোরিয়ার ঘোষণার পর পাহাড়ের ব্রিটিশ অঞ্চলগুলি ব্রিটিশ ক্রাউনের সরাসরি নিয়ন্ত্রণে আসে। ব্রিটিশ শাসনামলে চাম্বা, মান্ডি এবং বিলাসপুর প্রদেশগুলি বিভিন্ন ক্ষেত্রে ভাল অগ্রগতি করেছিল। প্রথম বিশ্বযুদ্ধের সময়, পার্বত্য রাজ্যের প্রায় সব শাসকই বিশ্বস্ত ছিলেন এবং যুদ্ধের সময় ব্রিটিশ সেনাবাহিনীতে কাজ করেছিলেন। ব্রিটিশদের সাহায্যকারী রাজ্যগুলির মধ্যে কাংড়া, দাদা-সিবা জাগির, নুরপুর, চাম্বা, সুকেত রাজ্য, মান্ডি এবং বিলাসপুর রাজ্যগুলি ছিল।
নিখিল ভারত মুসলিম ছাত্র ফেডারেশন

অল ইন্ডিয়া মুসলিম স্টুডেন্টস ফেডারেশন (এআইএমএসএফ) ছিল একটি ভারতীয় মুসলিম ছাত্র ইউনিয়ন যা নিখিল ভারত মুসলিম লীগের সাথে যুক্ত। ১৯৩৭ সালে সর্বভারতীয় ছাত্র ফেডারেশন থেকে বিচ্ছিন্ন হয়ে, ১৯৪১ সালে মহম্মদ আলী জিন্নাহর পৃষ্ঠপোষকতায় সংগঠনটি তার বোন ফাতিমা জিন্নাহ দ্বারা সংগঠিত হয় এবং পাকিস্তান আন্দোলনের একটি গুরুত্বপূর্ণ অংশ হয়ে ওঠে। প্রখ্যাত ইসলামী পণ্ডিত ডঃ ইসরার আহমেদ হাই স্কুলের ছাত্র হিসেবেও এই মুসলিম স্টুডেন্টস ফেডারেশনের অংশ ছিলেন।